Ipungutjha yeKapa - Iinlwani zomhlobo omunyisako - Sewula Afrika
Ipungutjha yeKapa, Ipungutjha eqaleka inoburhawuda [Vulpes chama]
Ipungutjha okungiyo yamambala begodu isilwanyana esincazana esitholakala eSewula Afrika. Ipungutjha yeKapa inombala otshetlha neendlebe ezikulu ezide ezikhombe phezulu. Zinombala onzima magega nomlomo. ezidala zakhona ubukhulu bazo mamilimitha ama-350 emahlombe begodu zinobudisi obumakhilogremu ama-2.5-3 kg. Zihlala zimajadu, khulukhulu ngombana umsilayo ongubhutjhuza usebenza njengento yokudzimelela lokha nayitjhinga le nale.
Ipungutjha yeKapa idla iinunwana, amakhondlo nezinye iinlwanyana ezincani. Kwesinye isikhathi zidla iinthelo zommango kanye nenyama eendaweni ezimaplasi.
Ipungutjha yeKapa iba nabentwana ngesikhathi esithileko somnyaka, izala lokha nakungena ihlobo, izala abantwana abahlangana namunye ukuya kwabahlanu, ngemva kwesikhathi sokumitha esingathatha amalanga ama-51 ukuya kwama-52.
Ipungutjha yeKapa izikhambela ebusuku kwaphela. Indlelayo yokuhlala ayizwisiseki kuhle kodwana kuqaleka sengathi ithanda ukuzihlalela iyodwa njengezinye iinlwanyana.
Zihlala kwaphela eendaweni ezivulekileko, emmangweni lapha kunotjani obusabaleleko obuminyeneko ukuya eendaweni ezifana nerhalawumba, begodu zitjhinge neendaweni ezinotjani obuncazana. Zithanda ukuhlala neendaweni ezinamanzi. Ngokuvamileko eSewula Afrika, ziyatholakala eengcenyeni ezinengi kumaPhrovinsi weTjingalanga kanye neTlhagwini Kapa, ePumalanga Kapa (kungafakwa ihlangothi leSewula-pumalanga) e-Free State, etjingalanga Kanye netlhagwini-tjingalanga KwaZulu-Natal begodu nephrovinsi yeTlhagwini-Tjingalanga. Ziyatholakala godu ne-Lesotho.
Ubudisi (Ezisikazi): 2,5 kg
Ubudisi (Eziduna): 2,8 kg
Ubude (Ezisikazi): 94 cm
Ubude (Eziduna): 94 cm
Isikhathi sokumitha: amalanga ama-52
Inani labantwana: umntwana mu-1 ukuya kwaba-5
Abantwana abancani mu-1 ukuya kwaba- 5 bazalwa ukusukela ngenyanga kaSewula ukuya enyangeni kaSinyikhaba ngemva kokumitha isikhathi esingangeenyanga ezi- ± 2. Esikazi inepara eyodwa yendawo lapha kuhlangana khona umlenze neempara ezi-2 zamathumbu.
Inamazwani ama-5 eenyaweni zangaphambili, kodwana izwani lokuthoma kanye nezipho azenzi itshwayo nanyana imerego esiporweni. Inamazwani ama-4 emilenzeni engemva. Iinzipho ezisemilenzeni yangaphambili zondile, zibukhali begodu zigobekile. Lezo eziseenyaweni zangemva zinejamo elifanako begodu zipheze ziyalingana ngobude.
Ngesimanga somukghwayo wokuthanda ukukhamba ebusuku iPungutjha yeKapa esikhathini esinengi iyabulawa endleleni ebusuku begodu inengi labalimi eSewula Afrika liyithatha njengesilwanyana esincani ngesimanga sekolo yokobana zibulala izimvu. Nalokha zaziwa ngokuthi zidla izimvu eziqeda ukuzalwa, izehlakalo zalokhu zimbalwa kodwana kusakholelwa kilokho.